|  |
| --- |
| 28. august 2024  J.nr. 2024 - 784  Skatteministeriet  Nicolai Eigtveds Gade 28  DK 1402 – København K  Telefon +45 33 92 33 92  Mail skm@skm.dk  www.skm.dk |

|  |
| --- |
| Til høringsparterne, jf. høringslisten |
| **Høring af ændringer i momsbekendtgørelsen** |

Der foreslås følgende ændringer i momsbekendtgørelsen, jf. bekendtgørelse nr. 209 af 27. februar 2024.

Udkastet til ændringsbekendtgørelsen indeholder følgende 3 elementer:

1. Ændring af § 55 (beregningsgrundlag ved om-/tilbygning af fast ejendom)
2. Ændring af § 46 (turistmoms)
3. Ændring af §§ 43 og 133 (henvisningsfejl)

Ad 1

Momsbekendtgørelsens § 55 fastsætter, hvornår en til- eller ombygning af en ejendom er så væsentlig, at ejendommen ikke kan sælges momsfrit som en gammel bygning, men bliver anset for ny og dermed bliver et salg momspligtigt. Væsentlighedsgraden beregnes som hovedregel ud fra værdien af til- eller ombygningen set i forhold til ejendomsværdien. Hvis salgsprisen er højere end ejendomsværdien kan den dog anvendes som beregningsgrundlag. Ved salg til interesseforbundne parter, skal ejendomsværdien imidlertid altid anvendes. De seneste vurderinger for erhvervsejendomme er 2011-vuderingen fremskrevet til 2019 og de nye vurderinger, der starter med at blive udsendt i 2025 ikke vil indeholde en ejendomsværdi (men kun grundværdi). Det er ikke for øjeblikket ikke muligt efter gældende ejendomsvurderingslov at anmode om ansættelse af en ejendomsværdi til brug for momsreglerne i § 55.

Det overvejes, om der skal ske yderligere ændringer på et senere tidspunkt.

Ad 2

I overensstemmelse med en retningslinje fra EU´s momsudvalg fra januar 2024 foreslås indsat en i momsbekendtgørelsens § 46 til, at afgiftsfrit salg af varer til købere med bopæl eller sædvanligt opholdssted uden for EU er betinget af, at køber både over for virksomheden og Skatteforvaltningen skal kunne dokumentere, hvor bopælen/det sædvanlige opholdssted er. Hvis bopælen/det sædvanlige opholdssted ikke fremgår af fx pas eller anden billedlegitimation, kan der kræves yderligere supplerende dokumentation.

Ad 3

Ændringerne i § 43 og 133 er rettelse af henvisningsfejl.

Skatteministeriet anmoder om eventuelle bemærkninger til de foreslåede ændringer senest den 25. september 2024. Høringssvar bedes sendt til lovgivningogoekonomi@skm.dk og llj@skm.dk under henvisning til j.nr. 2024-784.

Eventuelle spørgsmål kan rettes til undertegnede på e-mail [llj@skm.dk](mailto:llj@skm.dk), tlf. 7237 3286.

Med venlig hilsen

Lone Lau-Jensen

Moms, Afgifter og Told [MAT]

Mobil 72373286

Mail [llj@skm.dk](mailto:llj@skm.dk)



Skatteministeriet

Nicolai Eigtveds Gade 28

DK 1402 - København K

Mail [skm@skm.dk](mailto:skm@skm.dk)

Web [www.skm.dk](http://www.skm.dk)